Τραγική κατάληξη είχε το τροχαίο που σημειώθηκε, όπως σας έχουμε ενημερώσει μέσα από το irafina.gr, λίγο πριν τις 19:00 το απόγευμα της Πέμπτης (23/4) στη Λεωφόρο Μαραθώνος, στο ύψος του Νανού στη Νέα Μάκρη.

Σύμφωνα με πληροφορίες του irafina.gr, ο οδηγός της μηχανής που εμπλέκεται στο τροχαίο διακομίστηκε με ασθενοφόρο του ΕΚΑΒ στο Κέντρο Υγείας Νέας Μάκρης. Εκεί διαπιστώθηκε ο θάνατος του.

Σύμφωνα με τις ίδιες πληροφορίες, πρόκειται για νεαρό από γνωστή οικογένεια της Ραφήνας.

Στο σημείο βρέθηκε περιπολικό της Τροχαίας όπως και όχημα της Πυροσβεστικής, ενώ για αρκετή ώρα και οι δύο λωρίδες της Λεωφόρου Μαραθώνος προς Νέα Μάκρη ήταν κλειστές

Τα αίτια του τραγικού δυστυχήματος ερευνώνται από την Τροχαία

Μέσα από το irafina.gr σας ενημερώσαμε νωρίτερα για το θανατηφόρο τροχαίο που συνέβη στη Λεωφόρο Μαραθώνος στο ύψος του Νανού, όπου στοίχισε τη ζωή σε νεαρό Ραφηνιώτη οδηγό μηχανής.

Συγγενείς του, ζητούν πληροφορίες

Αναλυτικά αναφέρουν:

Παρακαλώ οποίος έχει πληροφορίες η ήταν κοντά στο θανατηφόρο τροχαίο που στοίχισε την ζωή του αδελφού μας πριν 3 ώρες στην περιοχή Νέας Μακρης να μας πάρει τηλ στο 6942442594